ddrg/super_eurlex huggingface dataset:
A Tanács 1763/84/EGK rendelete

(1984. június 19.)

az Európai Gazdasági Közösség, valamint Barbados, Belize, a Kongói Népköztársaság, Fidzsi, a Guyanai Szövetségi Köztársaság, Jamaica, a Kenyai Köztársaság, a Madagaszkári Demokratikus Köztársaság, a Malawi Köztársaság, Mauritius, a Suriname-i Köztársaság, a Szváziföldi Királyság, a Tanzániai Egyesült Köztársaság, Trinidad és Tobago, az Ugandai Köztársaság, a Zimbabwei Köztársaság és Saint Christopher és Nevis között levélváltás formájában létrejött, az utolsóként említett országnak a Második AKCS–EGK Egyezményhez csatolt, AKCS-cukorról szóló 7. kiegészítő jegyzőkönyvhöz történő csatlakozásáról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a Második AKCS–EGK Egyezményhez [1] csatolt, AKCS-cukorról szóló 7. kiegészítő jegyzőkönyvéhez csatolt 2. nyilatkozat rendelkezésének megfelelően Saint Christopher és Nevis esetében a 14800 tonnás mennyiség az említett jegyzőkönyvben előírt azonos elbánásban részesül;

mivel Saint Christopher és Nevis 1983. szeptember 19-én kikiáltotta függetlenségét, és kérte a Második AKCS–EGK Egyezményhez és a 7. kiegészítő jegyzőkönyvhöz történő csatlakozását;

mivel a 7. kiegészítő jegyzőkönyv végrehajtására a cukor piacának közös szervezésének keretében kerül sor;

mivel indokolt az Európai Gazdasági Közösség és a 7. kiegészítő jegyzőkönyvben említett államok, valamint Saint Christopher és Nevis között levélváltás formájában létrejött, ez utóbbi országnak a 7. kiegészítő jegyzőkönyvhöz történő csatlakozásáról szóló megállapodás jóváhagyása,

ELFOGADTA EZT A RENDELETET:

1. cikk

Az Európai Gazdasági Közösség valamint Barbados, Belize, a Kongói Népköztársaság, Fidzsi, a Guyanai Szövetségi Köztársaság, Jamaica, a Kenyai Köztársaság, a Madagaszkári Demokratikus Köztársaság, a Malawi Köztársaság, Mauritius, a Suriname-i Köztársaság, a Szváziföldi Királyság, a Tanzániai Egyesült Köztársaság, Trinidad és Tobago, az Ugandai Köztársaság, a Zimbabwei Köztársaság és Saint Christopher és Nevis között levélváltás formájában létrejött, az utolsóként említett országnak a Második AKCS–EGK Egyezményhez csatolt, AKCS-cukorról szóló 7. kiegészítő jegyzőkönyvhöz történő csatlakozásáról szóló megállapodást a Közösség nevében a Tanács jóváhagyja.

A megállapodás szövege e rendelet mellékletében található.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1984. június 19-én.

a Tanács részéről

az elnök

C. Cheysson

[1] HL L 347., 1980.12.22., 1. o.

--------------------------------------------------
A Tanács 231/85/EGK rendelete

(1985. január 29.)

az olaj- és zsírpiac közös szervezésének létrehozásáról szóló 136/66/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 2260/84/EGK rendelettel [4] módosított 136/66/EGK tanácsi rendelet [5] 4. cikkének (1) bekezdése előírja, hogy amennyiben a gazdasági év során jelentős változás következik be az olívaolaj reprezentatív piaci árának meghatározásához használt tényezőkben, a 38. cikkben megállapított eljárással összhangban döntés születhet arról, hogy a gazdasági év folyamán ki kell igazítani a reprezentatív piaci árat és a küszöbárat; mivel a hatékony és eredményes piaci gazdálkodás érdekében részletes szabályokat kell előírni, amelyek alkalmazásával eldönthető, mi tekinthető a vonatkozó tényezőkben bekövetkezett jelentős változásnak; mivel elő kell írni a fogyasztási támogatás szintjének és a fogyasztási támogatás azon százalékának bármilyen szükséges kiigazítását, amelyet vissza kell tartani egyrészt az elismert szakmai szervezetek működésének finanszírozása, másrészt az olívaolaj megismertetését és fogyasztásának ösztönzését szolgáló bizonyos intézkedések céljából,

ELFOGADTA EZT A RENDELETET:

1. cikk

A 136/66/EGK rendelet 4. cikke a következőképpen módosul:

1. Az (1) bekezdés második albekezdésének helyébe a következő rendelkezés lép:

"Amennyiben azonban a gazdasági év során olyan változás következik be az olívaolaj reprezentatív piaci árának meghatározásához használt tényezőkben, amely a 38. cikkben megállapított eljárással összhangban megállapítandó részletes szabályok alapján jelentős változásnak tekinthető, az említett eljárás alapján határozni lehet a reprezentatív piaci ár és a küszöbár kiigazításáról az adott gazdasági év folyamán.

Ilyen esetekben a fogyasztási támogatást és a fogyasztási támogatásnak a 11. cikk (5) és (6) bekezdésében említett százalékát ugyanezen eljárással összhangban lehet kiigazítani."

2. A 4. cikk második albekezdésének helyébe a következő rendelkezés lép:

"Az (1) bekezdés első albekezdésének b) pontjában említett árakat a Tanács a Bizottság javaslatára, minősített többséggel fogadja el."

2. cikk

Ez a rendelet az Európai Közösségek Hivatalos Lapjában való kihirdetése napját követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. január 29-én.

a Tanács részéről

az elnök

G. Andreotti

[1] HL C 317., 1984.11.28., 8. o.

[2] 1985. január 18-i vélemény (a Hivatalos Lapban még nem tették közzé).

[3] HL C 103., 1984.4.16., 35. o.

[4] HL L 208., 1984.8.3., 1. o.

[5] HL 172., 1966.9.30., 3025/66. o.

--------------------------------------------------
A Bizottság 451/85/EGK rendelete

(1985. február 21.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet huszonnegyedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1557/84/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 2778/84/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Jordánia | Civil Service Consumer Corporation PO box 9706 Amman Jordan |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. február 21-én.

a Bizottság részéről

Frans Andriessen

alelnök

[1] HL L 150., 1984.6.6., 6. o.

[2] HL L 148., 1968.6.28., 13. o.

[3] HL L 261., 1984.10.2., 8. o.

[4] HL L 272., 1981.9.26., 25. o.

--------------------------------------------------
A Tanács 1172/85/EGK rendelete

(1985. május 2.)

az egyrészről az Európai Gazdasági Közösség, másrészről Dánia kormánya és a Feröer-szigetek helyi kormánya között levélváltás formájában létrejött, a Feröer-szigetek partjainál folytatott lazachalászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel egyrészről a Közösség és másrészről Dánia kormánya és a Feröer-szigetek helyi kormánya konzultációt folytatott a mindkét felet érintő halászati kérdésekről;

mivel mindkét fél egyetértett azzal, hogy az Észak-atlanti Lazacvédelmi Szervezet (NASCO) az a megfelelő fórum, amelynek keretében szabályozni kívánják a Feröer-szigetek halászati övezetében folyó lazachalászatot;

mivel a feröeri hatóságok megerősítették, hogy a NASCO 1985. évi ülésén együttműködnek a Közösséggel egy olyan szabályozási intézkedés elfogadása céljából, amely az 1985. október 1-jén kezdődő és 1986. május 31-én véget érő fogási időszakra meghatározza fogási kvótájukat a Feröer-szigetek halászati övezetében;

mivel a felek megállapodtak abban, hogy további konzultációkat tartanak abban az esetben, amennyiben a NASCO nem fogad el megfelelő szabályozási intézkedéseket;

mivel konzultációjuk lezártával a két küldöttség levélváltás formájában létrejött megállapodást parafált;

mivel a Közösség érdekében áll, hogy jóváhagyja ezt a megállapodást,

ELFOGADTA EZT A RENDELETET:

1. cikk

Az egyrészről az Európai Gazdasági Közösség, másrészről Dánia kormánya és a Feröer-szigetek helyi kormánya között levélváltás formájában létrejött, a Feröer-szigetek partjainál folytatott lazachalászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1985. május 2-án.

a Tanács részéről

az elnök

F. M. Pandolfi

[1] HL C 52., 1985.2.26., 4. o.

[2] 1985. április 19-i vélemény (a Hivatalos Lapban még nem tették közzé).

--------------------------------------------------
A Bizottság 1746/85/EGK rendelete

(1985. június 26.)

a vámmentességek közösségi rendszerének létrehozásáról szóló 918/83/EGK tanácsi rendelet 70–78. cikkének végrehajtására vonatkozó rendelkezések megállapításáról szóló 2289/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendeletre [1] és különösen annak 143. cikkére,

mivel a 2289/83/EGK bizottsági rendelet [2] hatálybalépése óta szerzett tapasztalatok szerint a T 5. számú ellenőrző példányba beírandó kifejezés nem tájékoztatja megfelelően a rendeltetési hely szerinti tagállamok vámhatóságait arról a kötelezettségükről, amely szerint biztosítják, hogy az árucikket átvevő intézmény vagy szervezet azt folyamatosan a vámmentesség megadásának feltételei szerint használja fel; mivel a kifejezést ezért módosítani kell;

mivel az e rendeletben előírt intézkedések összhangban vannak a vámmentességekkel foglalkozó bizottság véleményével,

ELFOGADTA EZT A RENDELETET:

1. cikk

A 2289/83/EGK rendelet 3. cikkének (2) bekezdése helyébe a következő rendelkezés lép:

"(2) Amennyiben az az intézmény vagy szervezet, amely számára az árukat kölcsönadják, bérbe adják vagy átruházzák, az árukat kölcsönadó, bérbeadó vagy átruházó intézménytől vagy szervezettől eltérő tagállamban található, az ilyen áruk másik tagállamba történő szállításakor a feladó tagállam illetékes vámhatóságai a 223/77/EGK rendeletben megállapított szabályokkal összhangban egy T 5. ellenőrző példányt állítanak ki annak biztosítására, hogy az ilyen árukat olyan módon használják fel, amely lehetővé teszi azok folyamatos vámmentességét. Ebből a célból az említett ellenőrző példány a 104. rovatában, az "egyéb" cím alatt, az alábbi bejegyzések egyikét tartalmazza:

- ,

- ,

- ,

- ,

- ,

- ,

- ."

2. cikk

Ez a rendelet 1985. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. június 26-án.

a Bizottság részéről

Cockfield

alelnök

[1] HL L 105., 1983.4.23., 1. o.

[2] HL L 220., 1983.8.11., 15. o.

--------------------------------------------------
A BIZOTTSÁG 1922/85/EGK RENDELETE

(1985. július 11.)

az intervenciós ügynökségek birtokában lévő olívaolaj értékesítésére vonatkozó részletes szabályokról szóló 2960/77/EGK rendelet hetedik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 231/85/EGK rendelettel1 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66 EGK tanácsi rendeletre2 és különösen annak 12. cikk (4) bekezdésére,

mivel a legutóbb a 2041/83/EGK rendelettel3 módosított 2960/77/EGK bizottsági rendelet4 11. cikke meghatározza, hogy lampante olajok és olívamaradék-olajok esetében az eladási árat ki kell igazítani, amennyiben a savasság foka nem egyezik meg azzal a fokkal, amelyre vonatkozóan a minimálárat rögzítették; mivel meg kell határozni, hogy az eladási ár előzetes összege kiigazítható akkor, amikor a meghatározott savfok alapján rögzítik az árat; mivel ezért módosítani kell az említett rendelet 12. cikk (1) bekezdését, amely az eladási ár előzetes összegének kiszámítására vonatkozó szabályokat határozza meg;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2960/77/EGK rendelet 12. cikkének (1) bekezdése helyébe a következő szöveg lép:

"(1) A vevő az olaj kitárolása előtt kifizeti az intervenciós hivatalnak az eladási ár előzetes összegét.

Az előzetes összeget úgy kell kiszámítani, hogy a tételben jelzett mennyiséget be kell szorozni a tételért ajánlott árral. A lampante olaj és olívamaradék-olaj tekintetében ezt az árat a 11. cikk (2) bekezdésében meghatározott szabályoknak megfelelően az ebben a bekezdésben említett savasság-elemzés eredménye alapján kiigazítják."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben 1985. július 11-én.

a Bizottság részéről

Frans ANDRIESSEN

alelnök

1 HL L 26., 1985.1.31., 12. o.

2 HL 172., 1966.9.20., 3025/66. o.

3 HL L 200., 1983.7.23., 25. o.

4 HL L 348., 1977.12.30, 46. o.
A Bizottság 1987/85/EGK rendelete

(1985. július 18.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet huszonötödik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1298/85/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 451/85/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke a következő szervezetekkel egészül ki, a beillesztés az importőr ország ábécérendjét követi:

Importőr ország | Kibocsátó szervezet |

Ghána | Ghana National Procurement Agency Ministries Post Office Private Mail Bag Accra, Ghana |

Irak | State Establishment for Foodstuff Trading PO box 548 Baghdad |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. július 18-án.

a Bizottság részéről

Frans Andriessen

alelnök

[1] HL L 169., 1985.6.29., 19. o.

[2] HL L 148., 1968.6.28., 13. o.

[3] HL L 52., 1985.2.22., 38. o.

[4] HL L 272., 1981.9.26., 25. o.

--------------------------------------------------
A Bizottság 2561/85/EGK rendelete

(1985. szeptember 11.)

a kvótán felüli cukortermelésre vonatkozó részletes végrehajtási szabályok megállapításáról szóló 2670/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1482/85/EGK rendelettel [1] módosított, a cukorágazat piacának közös szervezéséről szóló, 1981. június 30-i 1785/81/EGK tanácsi rendeletre [2] és különösen annak 26. cikke (3) bekezdésére,

mivel az 1785/81/EGK rendelet 26. cikkének (1) bekezdése rendelkezik arról, hogy különösen a C cukornak természetes állapotban kell kivitelre kerülnie; mivel az 1760/84/EGK rendelettel [3] módosított, 2670/81/EGK bizottsági rendelet [4] 2. cikke (2) bekezdésének második albekezdése lehetővé teszi, hogy a C cukrot helyettesítő egyéb, természetes állapotú fehér vagy nyerscukrot a termelő által fizetett, az említett helyettesítésből adódó előnyt kompenzáló átalányösszeg megfizetése mellett kerüljön kivitelre; mivel a Közösségben a nyerscukor-finomítók kínálati helyzete, különös tekintettel Portugália közelgő csatlakozására, és különösen nyerscukor kínálatára, megköveteli, hogy a C cukornak a kivitel során való helyettesítését kizárólag fehér cukorra korlátozzák;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

A 2670/81/EGK rendelet 2. cikke (2) bekezdésének második albekezdése első mondatában a "vagy nyers" szövegrészt el kell hagyni.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. szeptember 11-én.

a Bizottság részéről

Frans Andriessen

alelnök

[1] HL L 151., 1985.6.10., 1. o.

[2] HL L 177., 1981.7.1., 4. o.

[3] HL L 165., 1984.6.23., 19. o.

[4] HL L 262., 1981.9.16., 14. o.

--------------------------------------------------
A Bizottság 2877/85/EGK rendelete

(1985. október 15.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet huszonhetedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1298/85/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 2210/85/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Venezuela | INDULAC, Colinas de la California Esq. Avdas San Francisco y Palmarito, Edificio Indulac – Apdo1546, Caracas 10107 a, Venezuela |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. október 15-én.

a Bizottság részéről

Frans Andriessen

alelnök

[1] HL L 137., 1985.5.27., 5. o.

[2] HL L 148., 1968.6.28., 13. o.

[3] HL L 204., 1985.8.2., 33. o.

[4] HL L 272., 1981.9.26., 25. o.

--------------------------------------------------
A Bizottság 2591/85/EGK rendelete

(1985. szeptember 13.)

a komlótermelők termelői csoportjainak elismeréséről szóló 1351/72/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 7. cikke (5) bekezdésére,

mivel a 2564/77/EGK rendelettel [2] módosított 1351/72/EGK bizottsági rendelet [3] meghatározza azokat a feltételeket, amelyek alapján a tagállamok megadhatják vagy visszavonhatják egy termelői csoport vagy elismert termelői csoportok egy szövetségének elismerését;

mivel amennyiben a termelési támogatást elismert termelői csoportok részére nyújtják, a támogatás a piac stabilizálását szolgáló rendszerek céljaira is felhasználható; mivel a tagállamok a csoportok számára meghatározott feladatok figyelembevételével nyomon követik a támogatás termelői csoportok által történő felhasználását; mivel rendelkezést kell hozni a támogatás visszafizetéséről, amennyiben kiderül, hogy azt nem az 1696/71/EGK rendeletben meghatározott feltételekkel összhangban használták fel;

mivel az e rendeletben előírt intézkedések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

Az 1351/72/EGK rendelet 4. cikkének (3) bekezdése helyébe a következő lép:

"(3) A tagállamok folyamatosan felügyelik az elismert termelői csoportok megfelelését az elismerési feltételeknek és a támogatásnyújtás ügyvitelét.

Amennyiben kiderül, hogy a támogatásra vonatkozó ügyvitelük nincs összhangban az 1696/71/EGK rendelet 7. cikkének (1) bekezdésével és különösen az említett bekezdés e) albekezdésének második francia bekezdésében említett intézkedések céljaival, a tagállamok végrehajtják a szükséges intézkedéseket az érintett összegeknek a szóban forgó elismert termelői csoportok általi visszatérítése érdekében."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. szeptember 13-án.

a Bizottság részéről

Frans Andriessen

alelnök

[1] HL L 175., 1971.8.4., 1. o.

[2] HL L 299., 1977.11.23., 9. o.

[3] HL L 148., 1972.6.30., 13. o.

--------------------------------------------------